עינבר דרור לקס

**עינבר דרור לקס** (נולדה ב־25 במאי 1976) היא אוצרת וחוקרת בתחומי המוזיאולוגיה, האמנות וההיסטוריה הישראלית. במהלך הקריירה שלה, אצרה דרור לקס למעלה מ-50 תערוכות, ערכה מעל 20 קטלוגים וספרי אמנות. יזמה וניהלה פרויקטים אמנותיים, תרבותיים וחינוכיים במוסדות תרבות שונים. מנכ"לית ואוצרת ראשית במוזיאון החאן בחדרה (2025), מנהלת פיתוח משאבים ושת"פ במחלקת כיכר ביאליק, בתי התרבות של העיר בעיריית תל אביב-יפו (2023 - 2024) ואוצרת ראשית במוזיאון העיר חיפה (2010 - 2020).

## קורות חיים
עינבר דרור לקס נולדה בנתניה לדורית וחיים דרור, למדה בתיכון אורט גוטמן וסיימה בהצטיינות מגמת גרפיקה. שירתה במשרד ראש הממשלה. לאחר השחרור התחילה תואר ראשון בחוג לאמנות, מדור יצירה באוניברסיטת חיפה, אותה סיימה בהצטיינות יתרה. בזמן לימודי תואר מוסמך בחוג לתולדות האמנות באוניברסיטת תל אביב, בהנחיית ד"ר דומיניק לוי-אייזנברג, החלה לעבוד כאוצרת משנה של ד"ר סורין הלר. במסגרת לימודי מוזיאולוגיה בפקולטה לאמנויות באוניברסיטת תל אביב, היא השלימה סטאז' במוזיאון תל אביב לאמנות בהנחיית פרופ' מרדכי עומר. בין השנים 2006 - 2010 עבדה דרור לקס כאוצרת משנה של ד"ר סורין הלר, מנהל תחום אמנות ומוזיאונים בעיריית רמת השרון. במסגרת תפקידה היא אצרה תערוכות מתחלפות בגלריה לאמנות בבית יד לבנים, רמת השרון.

משנת 2020 היא לומדת לדוקטורט במחלקה לאומניות באוניברסיטת בן-גוריון בנגב, בנושא "מיתוס 'הדו קיום' במוזיאוני עיר בערים מעורבות בישראל", בהנחיית ד"ר רונית מילאנו.

## אוצרת מוזיאון העיר חיפה
במשך שתים עשרה שנים, בין 2010 – 2022, כיהנה דרור לקס כאוצרת ראשית במוזיאון העיר חיפה.

## פעילות בתל אביב
בין השנים 2023 – 2024, הייתה מנהלת תחום פיתוח משאבים ושת"פ במחלקת כיכר ביאליק, בתי התרבות של העיר באגף התרבות, מינהל קהילה תרבות וספורט בעיריית תל אביב-יפו. במהלך שנתיים אלה דרור לקס גיבשה, בשיתוף פעולה עם מנהלי הבתים, אסטרטגיות גיוס ופיתוח משאבים לחמשת בתי התרבות ולמחלקת כיכר ביאליק, וגייסה תקציבים לפרויקטים מורכבים רב-תחומיים.

## חדרה
בחודש פברואר 2025 התמנתה עינבר דרור לקס למנכ"לית ואוצרת ראשית של מוזיאון החאן בחדרה.

## מאמרים ופרסומים (מבחר)
* "**כשהקווירים באות למוזיאון**" בתוך: *מה יגידו השכנים? חיים קוויריים בחיפה 1932 – 2007*, קטלוג, מוזיאון העיר, חיפה, 2021, עמ' 9 - 11 (עם חברי פרויקט ההיסטוריה הגאה החיפאית: דותן ברום, יואב זריצקי ועדי סדקה)
* "**ואדי סליב – כרוניקה של הרס ובנייה**", בתוך: *בדגל שחור בעיר אדומה, ואדי סליב: 1948- 2019*, קטלוג, מוזיאון העיר, חיפה, 2021, עמ' 5 - 9 (עם גליה אביאני)
* "**הקולות של 48**" בתוך: *1948*, קטלוג, מוזיאון העיר, חיפה, 2018, עמ' 5 - 8
* ליאת מרגלית, עינבר דרור-לקס, **לונדון בירושלים : תרבות ברחבי העיר,** ירושלים: מגדל דוד - המוזיאון לתולדות ירושלים, תשע"ח (2018) ספר התערוכה
* "**אוסף רימון: תשוקות פרטיות, אינטרס לאומי**", בתוך: *לאסוף חיפה, מאוסף ד"ר ירמיהו (ירי) ושושנה רימון .* קטלוג, מוזיאון העיר, חיפה, 2017, עמ' 9 - 11 (עם ליאת מרגלית)
* "**הקולות של חיפה - על תפקידו של מוזיאון העיר**", אתרים - המגזין, המועצה לשימור אתרי מורשת בישראל, 6 דצמבר 2016, עמ' 143–150
* **פיסול חוצות בחיפה**, הוצאת עיירת חיפה, 2012 (עורכת)
* "**סוף עונת הזהבים**" בתוך: *שנות טובות: תולדותיהן של איגרות ברכה לשנה החדשה*, קטלוג, מוזיאון העיר, חיפה, 2011, עמ' 5 - 7

## משפחה
דרור לקס נשואה לגולן לקס, יזם ופעיל חברתי לנגישות ושילוב אנשים עם מוגבלויות בחברה, ממקימי המיזם Winwork 'מנגישים את עולם העסקים'. הם גרים בחדרה והורים לשני ילדים.
## ראו גם
* מוזיאון החאן
* מוזיאון העיר חיפה
## קישורים חיצוניים
* 
* תיבת פנדורה עם יהודה רחנייב - עינבר דרור לקס - ראיון מוקלט ברדיו החברתי, 21 במרץ 21
* "מרד ואדי סאליב" - "גאולה ולונדון", ערוץ כאן: ראיון של אוצרות התערוכה "דגל שחור בעיר אדומה" והדגשת החשיבות של מתן במה לקולותיהם של תושבי ואדי סאליב. שודר 24 בספטמבר 2016 בפייסבוק של מוזיאוני חיפה.
* "בוסתן כיאט" – "לונדון וקירשנבאום":, ערוץ 10 דיון על תערוכה חדשה שעוסקת בהיסטוריה של בוסתן כיאט והשפעתו על העיר חיפה. בפייסבוק של מוזיאוני חיפה.
* עינבר דרור לקס - שנות טובות, הערוץ הראשון, 4 באוקטובר 2012 ביוטיוב

## הערות שוליים

קטגוריה:אוצרות ישראליות
קטגוריה:חדרה: אישים
קטגוריה:מנהלות מוזיאונים בישראל
קטגוריה:ישראליות שנולדו ב-1976